भोजली देवी - विकिपीडिया

# भोजली देवी

### विकिपीडिया, एक मुक्त ज्ञानकोष से

भारत के अनेक प्रांतों में सावन महीने की सप्तमी को अन्न के दाने बोए जाते हैं। ये दाने धान, गेहूँ, जौ के हो सकते हैं । जिस टोकरी या गमले में ये दाने बोए जाते हैं उसे घर के किसी पवित्र स्‍थान में छायादार जगह में स्‍थापित किया जाता है । उनमें रोज़ पानी दिया जाता है और देखभाल की जाती है। दाने धीरे धीरे पौधे बनते बढते हैं, महिलायें उसकी पूजा करती हैं एवं जिस प्रकार देवी के सम्‍मान में देवी की वीरगाथाओं को गा कर जवांरा – जस – सेवा गीत गाया जाता है वैसे ही भोजली दाई (देवी) के सम्‍मान में भोजली सेवा गीत गाये जाते हैं । सामूहिक स्‍वर में गाये जाने वाले भोजली गीत छत्‍तीसगढ की शान हैं। खेतों में इस समय इस समय धान की बुआई व प्रारंभिक निराई गुडाई का काम समाप्ति की ओर रहता है और कृषक की पुत्रियां घर में अच्‍छी वर्षा एवं भरपूर भंडार देने वाली फसल की कामना करते हुए फसल के प्रतीकात्‍मक रूप से भोजली का आयोजन करती हैं ।

सावन की पूर्णिमा तक इनमें 4 से 6 इंच तक के पौधे निकल आते हैं। रक्षाबंधन की पूजा में इसको भी पूजा जाता है और धान के कुछ हरे पौधे भाई को दिए जाते हैं या उसके कान में लगाए जाते हैं। भोजली नई फ़सल की प्रतीक होती है। और इसे रक्षाबंधन के दूसरे दिन विसर्जित कर दिया जाता है। नदी, तालाब और सागर में भोजली को विसर्जित करते हुए अच्छी फ़सल की कामना की जाती है।

छत्तीसगढ़ जैसे कुछ प्रांतों में भोजली कान में लगाकर मित्र बनाए जाते हैं और इस मित्रता को जीवन भर निभाया जाता है।[१]

## [संपादित करें] संदर्भ

1. ↑ दोस्ती: प्रीत वही पर रीत पराई (एचटीएमएल)। आवारा बंजारा। अभिगमन तिथि: 24 जुलाई, 2007।

"http://hi.wikipedia.org../../../%E0%A4%AD/%E0%A5%8B/%E0%A4%9C/%E0%A4%AD%E0%A5%8B%E0%A4%9C%E0%A4%B2%E0%A5%80_%E0%A4%A6%E0%A5%87%E0%A4%B5%E0%A5%80.html" से लिया गया

श्रेणी: संस्कृति

##### Views

- लेख
- संवाद
- Current revision

##### योगदान

- विकिपीडिया के बारे में
- सहायता
- नये पन्ने
- दान

##### खोजें